ಇಸ್ರೇಲಿ-ಪ್ಲ್ಯಾಲೆಸ್ಟೇನಿಯನ್ ಸಂಘರ್ಷ ಎಂದರೆ ಇಸ್ರೇಲಿಗಳು ಹಾಗು ಪ್ಯಾಲೆಸ್ಟೇನಿಯನ್ನರ ನಡುವೆ ಪ್ರಸಕ್ತ ನಡೆಯುತ್ತಿರುವ ವಿವಾದ. ಇದು ವ್ಯಾಪಕವಾದ ಅರಬ್-ಇಸ್ರೇಲಿ ಸಂಘರ್ಷದ ಒಂದು ಭಾಗದಿಂದ ರೂಪುಗೊಂಡಿದೆ. ಇಸ್ರೇಲಿ-ಪ್ಯಾಲೆಸ್ಟೀನಿಯನ್ ಘರ್ಷಣೆಗೆ ಎರಡು-ರಾಜ್ಯ ಪರಿಹಾರವು ಒಮ್ಮತದ ಪರಿಹಾರವಾಗಿದ್ದು, ಸಂಘರ್ಷಕ್ಕೆ ಒಳಪಟ್ಟ ಎರಡು ಪ್ರಮುಖ ರಾಷ್ಟ್ರಗಳ ನಡುವೆ ಪ್ರಸಕ್ತ ಚರ್ಚೆಯಲ್ಲಿದೆ.

ಐತಿಹಾಸಿಕ ಪ್ರದೇಶ ಪ್ಯಾಲೆಸ್ಟೀನ್ ನ ಪಶ್ಚಿಮ ಭಾಗದಲ್ಲಿ ಎರಡು ಪ್ರತ್ಯೇಕ ರಾಜ್ಯಗಳನ್ನು ರಚಿಸುವ ಬಗ್ಗೆ ಎರಡು-ರಾಜ್ಯ ಪರಿಹಾರ ಮಾರ್ಗವು ಚಿಂತನೆ ನಡೆಸಿದೆ, ಸಂಘರ್ಷದ ಇತ್ಯರ್ಥಕ್ಕೆ ಒಂದು ಯಹೂದಿ ಹಾಗು ಮತ್ತೊಂದು ಅರಬ್ ರಾಜ್ಯಗಳನ್ನು ರೂಪಿಸುವುದು. ಈ ಯೋಜನೆಯ ಪ್ರಕಾರ, ಅರಬ್ ನಿವಾಸಿಗಳಿಗೆ ಹೊಸ ಪ್ಯಾಲೆಸ್ಟೀನಿಯನ್ ರಾಜ್ಯದ ಪೌರತ್ವ ನೀಡಲಾಗುತ್ತದೆ; ಇದೆ ರೀತಿಯಾಗಿ ಪ್ಯಾಲೆಸ್ಟೀನಿಯನ್ ನಿರಾಶ್ರಿತರಿಗೆ ಇದೇ ರೀತಿಯ ಪೌರತ್ವವನ್ನು ನೀಡಬಹುದು. ಪ್ರಸಕ್ತ ದಿನದ ಇಸ್ರೇಲ್‌ನ ಅರಬ್ ನಾಗರೀಕರು ಇಸ್ರೇಲ್‌ನಲ್ಲೇ ಉಳಿಯುವ, ಅಥವಾ ಹೊಸ ಪ್ಯಾಲೆಸ್ಟೀನ್‌ನ ಪ್ರಜೆಗಳಾಗುವ ಆಯ್ಕೆಯನ್ನು ಪಡೆದಿದ್ದಾರೆ.

ಪ್ರಸಕ್ತ, ಒಂದು ಗಮನಾರ್ಹ ಬಹುಸಂಖ್ಯಾತ ಇಸ್ರೇಲಿಗಳು ಹಾಗು ಪ್ಯಾಲೆಸ್ಟೀನಿಯನ್ ಜನರು, ಅನೇಕ ಸಮೀಕ್ಷೆಗಳ ಪ್ರಕಾರ,ಸಂಘರ್ಷದ ಪರಿಹಾರಕ್ಕೆ ಯಾವುದೇ ಪರಿಹಾರಕ್ಕಿಂತ ಎರಡು-ರಾಜ್ಯ ಪರಿಹಾರಕ್ಕೆ ಒಲವು ತೋರಿದ್ದಾರೆ. ಹಲವು ಪ್ಯಾಲೆಸ್ಟೀನಿಯನ್ನರು, ವೆಸ್ಟ್ ಬ್ಯಾಂಕ್ ಹಾಗು ಗಾಜ ಪಟ್ಟಿ ಒಳಗೊಂಡ ಪ್ರದೇಶವನ್ನು ತಮ್ಮ ಭವಿಷ್ಯದ ರಾಜ್ಯವನ್ನಾಗಿ ಪರಿಗಣಿಸುತ್ತಾರೆ, ಈ ದೃಷ್ಟಿಕೋನವನ್ನು ಹಲವು ಇಸ್ರೇಲಿಗಳು ಸಹ ಅನುಮೋದಿಸುತ್ತಾರೆ. ಕೆಲವು ಬೆರಳೆಣಿಕೆಯ ಶಿಕ್ಷಣತಜ್ಞರು ಏಕ-ರಾಜ್ಯ ಪರಿಹಾರಕ್ಕೆ ವಾದಿಸುತ್ತಾರೆ. ಇದರಂತೆ ಇಸ್ರೇಲ್, ಗಾಜ ಪಟ್ಟಿ, ಹಾಗು ವೆಸ್ಟ್ ಬ್ಯಾಂಕ್ ಎಲ್ಲವೂ ಒಂದೇ ಬೈ-ನ್ಯಾಷನಲ್(ದ್ವಿರಾಷ್ಟ್ರ) ರಾಜ್ಯವಾಗಿ ಎಲ್ಲರಿಗೂ ಸಮಾನ ಹಕ್ಕುಗಳನ್ನು ನೀಡಬೇಕೆಂದು ವಾದಿಸುತ್ತಾರೆ.

ಯಾವುದೇ ಅಂತಿಮ ಒಪ್ಪಂದದ ರೂಪ ತಳೆಯುವುದರಲ್ಲಿ ಹಾಗೂ ಮೂಲ ಬದ್ಧತೆಗಳನ್ನು ಎತ್ತಿಹಿಡಿಯುವಲ್ಲಿ ಒಬ್ಬರು ಇನ್ನೊಬ್ಬರಲ್ಲಿ ಕಾಣುವ ವಿಶ್ವಾಸಾರ್ಹತೆಯ ಮಟ್ಟಕ್ಕೆ ಸಂಬಂಧಿಸಿದಂತೆ ಸಹ ಗಮನಾರ್ಹ ಭಿನ್ನಾಭಿಪ್ರಾಯಗಳಿವೆ. ಇಸ್ರೇಲಿ ಹಾಗು ಪ್ಯಾಲೆಸ್ಟೀನಿಯನ್ ಸಮಾಜದ ಒಳಗೆ, ಸಂಘರ್ಷವು ಒಂದು ವ್ಯಾಪಕ ವೈವಿಧ್ಯದ ದೃಷ್ಟಿಕೋನಗಳು ಹಾಗು ಅಭಿಪ್ರಾಯಗಳನ್ನು ಉಂಟುಮಾಡಿತು. ಇದು ಇಸ್ರೇಲಿಗಳು ಹಾಗು ಪ್ಯಾಲೆಸ್ಟೀನಿಯನ್ನರ ನಡುವೆ ಮಾತ್ರವಲ್ಲದೆ, ತಮ್ಮೊಳಗೆ ಇರುವಂತಹ ಆಳವಾದ ಭೇದಗಳ ಬಗ್ಗೆ ಬೆಳಕುಚೆಲ್ಲುತ್ತವೆ. ಕಳೆದ 2003ರಿಂದೀಚೆಗೆ, ಪ್ಯಾಲೆಸ್ಟೀನಿಯನ್ ಕಡೆ ಎರಡು ಪ್ರಮುಖ ಬಣಗಳ ನಡುವಿನ ಸಂಘರ್ಷದಿಂದ 
ಒಡೆದಿದೆ: ಫತಾಹ್, ಸಾಂಪ್ರದಾಯಿಕವಾದ ಪ್ರಬಲ ಪಕ್ಷ, ಹಾಗು ಅದರ ಇತ್ತೀಚಿನ ಚುನಾವಣಾ ಪ್ರತಿಸ್ಪರ್ಧಿ, ಹಮಾಸ್. 

ವಿಶ್ವ ಯುದ್ಧಗಳ ಶಕೆ
Bharatada ಸವಾಲುಗಳು ಹಾಗು ಸಮಸ್ಯೆಗಳು
ಇಸ್ರೇಲಿ-ಪ್ಯಾಲೆಸ್ಟೀನಿಯನ್ ಸಂಘರ್ಷ
ಸಮಕಾಲೀನ ಜಗತ್ತು